Crvena zvijezda
Crvena zvijezda (nekad petokraka) je petokraka zvijezda, simbol komunizma kao i generalno socijalizma. Značenje pet krakova nije do kraja razjašnjeno. Postoje pretpostavke da simbolizuje pet prstiju na rukama radnika, pet kontinenata, pet socijalnih grupa koje bi vodile Rusiju do komunizma (mladost, vojska, industrijalci, poljoprivrednici i inteligencija). Crvena zvijezda je također predstavljala SSSR pod vodstvom komunističke partije zajedno uz srp i čekić. Crvena zvijezda se često koristila na zastavama i grbovima pojedinih država i teritorija (npr. zastava SFRJ), ali i danas je neke zemlje koriste (npr. Grb Sjeverne Koreje). Neke zemlje imaju zabranu korištenja ovog simbola na javnim mjestima kao što su Mađarska i Litvanija.